Microsoft ընկերությունը այսօրվանից պաշտոնապես դադարեցնում է Windows XP օպերացիոն համակարգի տեխնիկական սպասարկումը և համակարգի անվտանգության համար նախատեսված թարմացումների տրամադրումը: Հաղորդվում է նաև, որ այսօրվանից այլևս հնարավոր չի ներբեռնել Windows XP համակարգի համար նախատեսված Microsoft Security Essentials ծրագիրը: Microsoft-ը զգուշացնում է, որ այսօրվանից հետո Windows XP օպերացիոն համակարգից օգտվելու դեպքում Ձեր համակարգիչը կարող է խոցելի դառնալ վնասակար ծրագրերի ու վիրուսների համար: